open-index/open-wikipedia-markdown huggingface dataset:
Stavåbrua

**Stavåbrua** er ei veibru på E6 i Rennebu kommune i Trøndelag, tre kilometer sør for Berkåk. Brua krysser elva Stavåa – ei sideelv til Orkla – over et 70 m høyt juv og er 104 meter lang.

Stavåbrua er bygd i betong av norske arbeidere under den tyske okkupasjonen av Norge i 1942. Arbeiderne murte inn en flaskepost i brua som ble gjenfunnet under vedlikeholdsarbeid i 1998.

Den forrige brua på stedet ble bygd i 1934 og ble sprengt under krigshandlinger i 1940. Det finnes også rester av ei bru over Stavåa fra 1859.

Etter at tillatt totalvekt for vogntog (modulvogntog) ble økt fra 50 til 60 tonn i 2016, satte Statens vegvesen opp et skilt med henstilling til førere av vogntog om å holde minst 50 meters avstand til foregående vogntog. Samme år skrev pensjonert sivilingeniør i byggteknikk Olav Bersås Børslett brev til Vegvesenet og til Nye Veier der han uttrykte bekymring over at brua kunne bli utsatt for større belastning enn den kunne tåle.

Etter militærøvelsen Trident Juncture 2018 oppdaget Vegvesenet skader på brua. De ble reparert, og Vegvesenet startet en mer intens overvåking av brua.

I mars 2021 oppdaget Vegvesenet sprekker i betongen på brua. For å redusere belastningen på brua var den åpen i bare en retning om gangen og hadde manuell dirigering som sikret at bare ett vogntog var på brua til enhver tid. Ei midlertidig stålbru ble satt opp vinteren 2021/22 og tatt i bruk 23. mars 2022. Den skal fungere inntil E6 er lagt i ny trase, etter planen i 2026. Da er planen å reparere Stavåbrua slik at den kan brukes uten dirigering når den nåværende E6 blir lokalvei.

## Se også
*Liste over broer i Norge
*Liste over broer i Norge etter lengde

## Referanser
Barbu prestegjeld

**Barbu prestegjeld** var et prestegjeld i Arendal prosti. Det omfattet Barbu sogn i Arendal kommune i Agder fylke, og hovedkirken var Barbu kirke.

Barbu prestegjeld heter nå Barbu menighet eller Barbu sogn og er en del av Arendal kirkelige fellesråd, som er underlagt Arendal prosti i Agder og Telemark bispedømme i Den norske kirke.

## Historikk
Ved kgl. res. 2. mars 1742 ble det vidløftige Holt prestegjeld delt i to, ved at Østre Moland, med Tromøy anneks ble eget sognekall, gjeldende fra 30. juni 1747. Tromø sogn omfattet også en bred stripe på fastlandet langs Tromøysund. Dette ble igjen ved kgl. res. 11. september 1877 delt i tre: *Barbu*, Tromø og Østre Moland.

Området med Barbu sognet fra gammelt av til Tromøy som var anneks til Holt prestegjeld. Før 1878 utgjorde Barbu sammen med Stokken "Tromø sogns fastland". Det var imidlertid en lang og tungvint kirkevei ut til Tromøy kirke. Det medførte at på vanlige søndager søkte folk fra Barbu til den gamle Arendal kirke, hvilket ble dermed ofte altfor liten. Det ble følgelig et økende krav at "Tromø sogns fastland bør få sin egen kirke!". Et forslag om å bygge en kirke midt mellom Barbu og Saltrød ble nedstemt. Resultatet ble to kirker, en i øst (Stokken kirke) og en for de vestlige deler (Barbu kirke) av det som var Tromø sogns fastland.

Ved kgl.res. av 11. september 1877 ble det bestemt at Barbu skulle være eget prestegjeld og herred, gjeldende fra 1. januar 1878. Samtidig ble det vedtatt at Stokken skulle være anneks under Østre Moland.  Området lå utenfor Arendals bygrense og var et typisk forstadsområde, med villabebyggelse og eldre tett bebyggelse. Barbu kirke var i 1878 under oppførelse, og sto ferdig 1880. Prestegjeldets grenser var fra starten identisk med herredet (kommunen). Barbu kirke lå øst i byen, mens de vestre bydeler – som også hørte til menigheten – hadde kortere vei til byens kirke, Trefoldighetskirken. Allerede fra 1. januar 1902 ble Barbu innlemmet som en del av byen Arendal, og ble med det den mest kortlivede kommune i landet. Prestegjeldets grenser kunne da justeres, slik at de vestre bydeler i Strømsbu ble lagt til Trefoldighet prestegjeld.

Fra 2004 ble prestegjeldene som administrativ enhet faset ut av Den norske kirke, og fra 2012 gikk de også ut av lovverket. Prestene ansettes ikke lenger i prestegjeldet, men i prostiet. Menighetene består som før, Barbu prestegjeld avløses av *[[Barbu menighet]]*.

## Kirkesogn

Prestegjeldet hadde ved sin avvikling følgende sogn og kirker:
* Barbu

## Referanser


## Litteratur
*
August Kalstad

**August Kalstad** (født 2002) er en norsk volleyballspiller som spiller for Førde i Mizunoligaen i sesongen 2020/21. Kalstad har vært en del av det norske juniorlandslaget i volleyball. Kalstad spiller opplegger, og utgjorde sesongen 2020/21 oppleggertrio med mer meritterte Vitor Macedo og Mads Søreng.

## Referanser


## Eksterne lenker
*
Andreas Grønnevik Flåskjer

**Andreas Grønnevik Flåskjer** (født 31. oktober 2001) er en norsk volleyballspiller som spiller for Førde i Mizunoligaen i sesongen 2020/21. Flåskjer spiller kantspiller, og er bror av lagkameraten Sverre Grønnevik Flåskjer. Flåskjer er fra Volda i Møre og Romsdal, og har vunnet gullmedaljer i aldersbestemte NM.

## Referanser


## Eksterne lenker
*
Eirik Åsmul

**Eirik Åsmul** (født 2000) er en norsk volleyballspiller som spiller for Førde i Mizunoligaen i sesongen 2020/21. Åsmul er midtspiller, og var rangert som en av de beste midtspillerne i eliteserien sesongen 2020/21.

## Referanser


## Eksterne lenker
*
Norges U16-herrelandslag i ishockey

**Norges U16-herrelandslag i ishockey** er landslaget for mannlige ishockey-spillere under 16 år i Norge, og representerer landet i internasjonale ishockeyturneringer. Landslaget blir administrert av Norges Ishockeyforbund (NIHF).

## Se også
*Norges herrelandslag i ishockey

## Eksterne lenker
* 
https://www.eliteprospects.com/team/12167/norway-u16-all
Verdenscupen i hurtigløp på skøyter 2020/21 – Verdenscup 2 – Fellesstart kvinner

**[[Verdenscupen på skøyter|Verdenscup]]runde 2 av [[Verdenscupen i hurtigløp på skøyter 2020/21|sesongen 2020/21]] i [[hurtigløp på skøyter]] for kvinner på fellesstart** i Thialf i Heerenveen, Nederland lørdag den 30. januar 2021.

Distansen ble vunnet av nederlandske Irene Schouten på 8.21,75 bare 2 hundredeler foran canadiske Ivanie Blondin på andreplass og ytterligere 26 hundredeler foran russiske Jelizaveta Golubeva på tredjeplass.

## Medaljevinnere

## Resultater

## Funksjonærer
* Overdommer var Bert Timmerman, Nederland.
** Assisterende overdommer var Stefan Knöfler, Tyskland.
* Starter var Andrè de Vries, Nederland for finalen.

## Referanser




## Eksterne lenker
* Menyside for parsammensetning og resultater på live.isuresults.eu.
** Finale : Startliste, grafisk analyse og resultater på live.isuresults.eu.
* Menyside for resultater på isu.html.infostradasports.com
** Resultater for finalen på isu.html.infostradasports.com

* Resultater for finalen på www.SpeedSkatingNews.info på engelsk.
* Resultater for finalen på SpeedskatingResults.com på engelsk
* Resultater for finalen på www.The-Sports.org på engelsk
;Nyhetssammendrag fra International Skating Union
* 
;Nyhetssammendrag fra Schaatsen.nl
*
David Popovici

**David Popovici** (født 2004) er en rumensk konkurransesvømmer.

I 2021 representerte han landet sitt under Sommer-OL 2020 i Tokyo, der han tok 4. plass i finalen på 200 meter fri og tok en 40. plass på 50 meter fri og kvalifiserte seg derfor ikke til semifinalene på øvelsen. 

## Referanser


## Eksterne lenker
* 
*
Luke Gebbie

**Luke Michael Gebbie** (født 7. november 1996) er en filippinsk konkurransesvømmer.

Han tok en 41. plass for landet sitt på 50 meter fri under Sommer-OL 2020 i Tokyo og kvalifiserte seg derfor ikke til semifinalene på øvelsen. 

## Referanser


## Eksterne lenker
*
Jambon-beurre

**Jambon-beurre** er en sandwich fra det franske kjøkken, bestående av en baguette som er skåret åpen, smurt med smør og fylt med skiver av skinke.

Hver dag selges det mer enn 3 millioner sandwicher av typen *jambon-beurre* i Frankrike.

## Referanser


## Eksterne lenker
*
Entré

En **entré** er **inngangspartiet** til en bolig eller en boligseksjon (les: leilighet). Entréen er hovedinngangen til boenheten, og på eneboliger er entréen vanligvis plassert på fremsiden av huset. Andre innganger, for eksempel på baksiden av hus eller kjellerinnganger, kalles gjerne biinnganger.

## Fasiliteter
En entré har ofte dørmatte både på innsiden og utsiden av døren, plass hvor man kan henge fra seg klær (f.eks. stumtjener, knagger eller kleshengere), skostativ for å sette fra seg sko, samt en benk, stol eller puff som man kan sitte på når man tar av og på seg sko. Det kan også være hjelpemidler som skohorn eller plass for å henge fra seg paraply.

## Renslighet
Gulvet i entréen regnes som et noe skittent område, og kommunikasjonsveiene til resten av huset bør derfor ikke krysse entréen. På denne måten får man et skille fra utendørs til innendørs som gjør boligen lett å holde ren.

På en del nye arealeffektive boliger krysser kommunikasjonsveier inngangspartiet. Dette medfører hyppigere behov for renhold.

## Gulvtyper
Det er vanlig å ha et hardt og slitesterktt gulv i entréen som tåler vann, sand og grus som dras inn i boligen når man kommer utenfra. For eksempel er det vanlig med flislagt gulv, linoleum eller hardt laminatgulv, mens resten av boligen kan ha mykere gulv som teppe eller tregulv (parkett). Selve entréen har typisk ikke teppegulv, men kan grense til et gulv med teppe (ren sone).

Genkan er navnet på et tradisjonelt japansk inngangsparti hvor det er en høydeforskjell mellom entréen og resten av huset for å skille mellom ren og skitten sone.

## Se også
* Bislag
* Garderobe
* Garderoberom
* Genkan, type japansk inngangsparti
* Lobby, en annen type inngangsparti som vanligvis er større
* Vindfang
Durdana Butt

**Durdana Butt** (urdu: دردانہ بٹ; født 9. mai 1938 i Lahore i Britisk India, død 12. august 2021 i Karachi i Pakistan) var en pakistansk skuespillerinne, kjent for sine roller i dramaene *Ruswai*, *Intezaar* og *Rani*. Hun var mest kjent for sine roller i dramaene *Tanhaiyaan* og *Tanhaiyan Naye Silsilay* som Bibi.
## Liv og virke
### Bakgrunn
Durdana fullførte studier ved Kinnaird College, og senere dro hun til University of Toledo i Ohio i USA der hun tok en doktorgrad i Ohio Educational Administration.

### Karriere
Deretter fortsatte hun med skuespill hvor hun begynte i reklame og som modell, noe hun gjorde rm kort tid på PTV Channel. [6] Hun begynte på teater der da en regissør ga henne en rolle i et komediedrama. Hun tok rollen, og hun ble rost for sitt naturlige skuespill og uttrykk. Like etter gjorde hun mange dramaer på PTV Channel.

Durdana var gift med sin fetter, som døde i løpet av 1970-årene.

I 1978 hadde hun en rolle i dramaet *[[Fifty Fifty (pakistansk fjernsynsserie)|Fifty Fifty]]* med Moin Akhtar. Dramaserien ble avsluttet i 1984. Hun fikk gjennom denne serien mye oppmerksomhet og ble godt kjent blant publikum. Så i 1980 hadde hun rollen som Sultana Sahiba i dramaet *Aangan Terha*, en rolle som hun fikk ros for. Hun ble paret igjen med Moin Akhtar i komediedramaet *Naukar Ke Aage Chakar* i 1982.

I 1985 tok hun imot tilbudet om en rolle i dramaet *Tanhaiyaan*; der spilte hun med blant annet Marina Khan, Shehnaz Sheikh og Badar Khalil. Hun hadde rollen som Bibi som er en morfigur til hovedpersonene som mister foreldrene i en ulykke. Dramaet var vellykket, og sammen med den øvrige rollebesetningen ble hun anerkjent for talentert spill.

### Død
Durdana Butt lå i respirator i åtte dager på et sykehus i Karachi. Hun døde 12. august 2021 av covid-19-komplikasjoner.

## Filmografi
### Fjernsyn

### Film

## Hedersbevisninger
* PTV Best Actress Awards i 1985
* Nominert: *Lux Style Award for Best Supporting Actress* i 2018

## Referanser


## Eksterne lenker
*
Dryppstein

**Dryppstein** er istapplignende dannelser i grotter eller overheng og kan vise til: 

* Stalaktitt, mineralformasjon som henger ned fra taket i dryppsteinsgrotter. 
* Stalagmitt, mineralformasjon som stiger opp fra gulvet i dryppsteinsgrotter. 
* Dryppsteinsgrotter, se grotter
Palmetto Championship

**Palmetto Championship** er en golfturnering på PGA-touren som avholdes på Congaree Golf Club i Gillisonville nær Ridgeland i Jasper County i Sør-Carolina. Den første turneringen ble avholdt 10.–13. juni 2021, uken før majorturneringen US Open, som erstatning for den kansellerte turneringen RBC Canadian Open grunnet koronaviruspandemien.

## Vinnere

## Referanser


## Eksterne lenker
* 
* Profil på PGATOUR.com
Horacio González

**Horacio González** (født 1. februar 1944 i Buenos Aires i Argentina, død 22. juni 2021 samme sted) var en argentinsk lærer og essayist. 

Fram til desember 2015 var han direktør for nasjonalbiblioteket i Den argentinske republikk.

## Liv og virke
### Bakgrunn
Gonzáles var av italiensk avstamning gjennom sin morfar, som var født i Recanati i Marche. 

Han ble uteksaminert i sosiologi ved Universitetet i Buenos Aires i 1970. Han tok doktorgrad i samfunnsvitenskap ved det brasilianske universitetet i São Paulo i 1992.

### Karriere
Han var universitetslærer fra 1968, og underviste ved Universitetet i Buenos Aires, Nasjonaluniversitetet i Rosario og Facultad Libre de Rosario. Han var del av Carta Abierta-gruppen, og han var direktør for Nasjonalbiblioteket i Argentina i perioden fra 2005 til 2015.
### Død
González testet positivt for covid-19 den 19. mai 2021 og ble innlagt på Sanatorium Güemes i Buenos Aires den dagen. Han døde av sykdommen 22. juni 2021.

## Verker
* *La ética picaresca*, 1992.
* *La realidad satírica. Doce hipótesis sobre Página/12*, 1992.
* *Decorados*, 1993.
* *El filósofo cesante*, 1995
* *Arlt: política y locura*, 1996
* *La Nación Subrepticia: Lo Monstruoso Y Lo Maldito En La Cultura Argentina*, 1998.
* *Restos pampeanos. Ciencia, ensayo y politica en la cultura Argentina del siglo XX*, 1999.
* *Cóncavo y convexo*, 1999.
* *Historia crítica de la sociología Argentina. Los raros, los clásicos, los científicos, los discrepantes*, 2000.
* *La crisálida. Metamorfosis y dialéctica*, 2001.
* *Retórica y locura. Para una teoría de la cultura Argentina*, 2003
* *Filosofía de la conspiración. Marxistas, peronistas y carbonarios*, 2004
* *La memoria en el atril*, 2005
* *Los asaltantes del cielo. Política y emancipación*, 2006
* *Escritos en carbonilla. figuraciones, destinos, relatos*, 2006
* *Perón: reflejos de una vida*, 2007
* *Paul Groussac: La lengua emigrada*, 2007.
* *Las hojas de la memoria. Un siglo y medio de periodismo obrero y social*, 2007.
* *Beligerancia de los idiomas. Un siglo y medio de discusión sobre la lengua latinoamericana*, 2008
* *El arte de viajar en taxi. Aguafuertes pasajeras*, 2009.

## Referanser
Baconsandwich

**Baconsandwich** er en sandwich bestående av stekt bacon mellom to skiver brød som gjerne er smurt med smør og eventuelt ketchup eller brown sauce. Den serveres som regel varm. Brødet kan være ristet, alternativt kan det brukes hamburgerbrød.

Sandwichen har en sentral posisjon i det britiske og irske kjøkken. I deler av Storbritannia, det meste av Ulster og deler av New Zealand er den kjent som *bacon butty*, *bacon bap* eller *bacon sarnie*, mens den på irskeøya forøvrig kalles *rasher sandwich* og i Australia betegnes som *bacon sandi*.

## Referanser


## Eksterne lenker
*
Anna Hopkin

**Anna Hopkin** (født 1996) er en britisk konkurransesvømmer.

Hun tok gull for landet sitt på stafettlaget på 4 × 100 meter medley under Sommer-OL 2020 i Tokyo. Hopkin tok også en 7. plass i finalen på 100 meter fri under Sommer-OL 2020 i Tokyo. Hun var med på   
stafettlaget på 4 × 100 meter fri under lekene som kom på 5. plass og var påmeldt til 50 meter fri, men stilte ikke til start.

Hun representerte landet sitt i VM i svømmesport 2023 i Fukuoka, Japan i 50 meter fri, der hun kom på 13. plass i semifinalen der hun ble utslått.

Hun representerte landet sitt i Sommer-OL 2024 i Paris i 4 × 100 meter medley stafett blandet, der laget kom på 7. plass i finalen. Hun deltok også på 50 meter fri der hun kom på 10. plass i semifinalen og ble slått ut.

## Referanser


## Eksterne lenker
*
Selvstendig boenhet

En **selvstendig boenhet** eller **selvstendig sekundærleilighet** er en bolig eller en boligseksjon (les: leilighet) hvor beboreren har alle hovedfasiliteter for seg selv, leiligheten utgjør en egen branncelle, har eget leilighetsnummer, samt oppfyller flere andre kommunale krav og godkjenninger. Begrepet brukes gjerne om utleiedeler som oppfyller langt strengere krav enn hybler eller hybelleiligheter.

## Funksjoner
En selvstendig boenhet har alle hovedfunksjoner som bad, toalett, kjøkken, oppholdsrom og soverom, og en egen inngang. I tillegg har den eget leilighetsnummer og er en separat branncelle. Kravet om egen inngang er ikke til hinder for at man kan dele ytterdør, gitt at tilgang til egen inngang kan skje via en felles kommunikasjonsvei.

Til sammenligning har en hybelleilighet også alle hovedfunksjoner (som oppholdsrom, soverom, bad og kjøkken), og kan derfor «oppleves» som en egen selvstendig leilighet. Imidlertid regnes den fremdeles formelt som en del av resten av boligen eller leiligheten, og det er flere andre krav som må oppfylles for at den skal kunne regnes som en selvstendig boenhet, som for eksempel egen branncelle og større takhøyde.

## Søknad ved bruksendring
Ved ombygging eller innredning fra tilleggsdel til hoveddel slik at man får en hybelleilighet eller selvstendig boenhet kan det, som for boliger ellers, utløses krav til søknad om bruksendring. Kravene vil da som regel være strengere for at ombyggingen skal kunne bli godkjent som selvstendig boenhet.

## Se også
* Anneks (bygning)
* Garasjeleilighet
* Hybel
**Bokollektiv
**Hybelhus
* Hybelleilighet
* Leiebolig
* Studioleilighet

## Referanser
Brown sauce

**Brown sauce** (engelsk; «brun saus») er en saus som anvendes som smakstilsetning i det britiske og irske kjøkken. Den er mørk brun i farve og lages av en varierende kombinasjon av ingredienser som tomater, melasse, dadler, epler, tamarinder, kryddere, eddik og iblant rosiner. Smaken kan beskrives som sur-søt og pepperaktig slik som worcestersaus.

Sausen brukes særlig som smakstilsetning med retter som engelsk frokost, baconsandwich og pommes frites.

## Referanser


## Eksterne lenker
*
Hoveddel og tilleggsdel

**Hoveddel** og **tilleggsdel** er klassifiseringer i norsk lovverk av rom i boliger etter hvorvidt de er **egnet til varig opphold**, altså bruk som oppholdsrom. Betegnelsene brukes blant annet i byggteknisk forskrift. Det kan stilles krav til rømningsveier, tilfredsstillende dagslys, takhøyde og romstørrelse (gulvareal og romvolum).

## Hoveddel
Hoveddel omfatter rom egnet for varig opphold, samt kommunikasjonsveier mellom disse som ganger og trapper. Rom som regnes som hoveddel inkluderer:
* Soverom
* Stue
* Kjøkken
* Bad
* Vindfang
* Entré
* Andre oppholdsrom

## Tilleggsdel

Tilleggsdel omfatter rom som ikke er egnet for varig opphold, som for eksempel bod, tekniske rom eller oppbevaringsrom.

## Motivasjon
Skillet mellom hoveddel og tilleggsdel er viktig for å avgjøre hvilket krav som stilles til rommene. Det kan for eksempel være forbudt å bruke som soverom et rom som bare er godkjent som tilleggsdel ettersom en slik bruk kan utgjøre en fare for beboerne, for eksempel grunnet manglende rømningsmuligheter i tilfelle brann.

## Søknad om bruksendring
Ved bruksendring kan det komme forskjellige krav for å ivareta sikkerheten og vælværen til de som kommer til å bruke rommet. Eksempler inkluderer krav til rømningsveier, måling av radon og eventuelle tiltak, og visse minimumskrav for komfort som romvolum, takhøyde og dagslys. Eksempelvis kan det være aktuelt å sette inn større vindu og lysgrav for å få godkjente nødutgang ved innredning av en kjeller, eller brannstige ved innredning av et loft.

Det er rombruken som avgjør om et rom brukes som hoveddel eller tilleggsdel. Et rom godkjent som hoveddel kan brukes som tilleggsdel, men ikke omvendt. For eksemepl kan et soverom brukes som midlertidig lager, men et lager kan ikke brukes som midlertidig soverom.

## Kontroll ved utleie
Ulovlig bruk av tilleggsdel som oppholdsrom kan medføre erstatningsansvar for huseier. I praksis kontrolleres slikt sjelden av kommunene, og det er mange som leier ut ulovlig innredede kjellere og loft. En del av disse kan kan i mindre eller større grad være farlige å bo i, men påbudene håndheves sjelden med mindre det har skjedd tap av liv.

Det kan være vanskelig for leietakere å kontrollere hvorvidt et leieobjektet er godkjent for å bo i ettersom dette sjelden oppgis eksplisitt i annonser. Det finnes heller ikke noe offentlig tilgjengelig register hvor leietakerne kan kontrollere dette, og man kan bli valgt bort som leietaker dersom man stiller krav på visning.

Krav om at oppholdsrom i utleiedel skal være godkjent for varig opphold (hoveddel) gjelder uansett om utleiedelen klassifiseres som hybel, hybelleilighet eller selvstendig boenhet.

## Se også
* Primærrom og sekundærrom, som defineres ut ifra *bruken* av rommene (i motsetning til hoveddel og tilleggsdel som defineres ut ifra *godkjent* bruk av rommene)
* Byggesøknad
* Ansvarlig søker
* Enebolig
* Leilighet
* Ulike modifikasjoner av byggverk: Påbygg, tilbygg, underbygg
* Brannseksjon
* Rømningsveg

## Referanser


## Eksterne lenker

* Endre bruken av et rom - Må du sende byggesøknad? - Oslo kommune
Lyngdal Skytterlag

**Lyngdal skytterlag** tilhører organisasjonen Det Frivillige Skyttervesen som har som formål "*å fremme god våpenkultur og praktiske skyteferdigheter, samt sikre tilgang til en desentralisert skytebane-struktur, til nytte for [[Forsvaret]] og samfunnet for øvrig".* Det Frivillige Skyttervesen arrangerer Landsskytterstevnet som er årets høydepunkt for skytterlagene i Norge.

Lyngdal Skytterlag ble stiftet i 1884. Stifter og første skytterlagsleder var J. C. Schjødt. Det startet med 28 medlemmer og ingen våpen. Året etter var det 30 medlemmer og 15 rifler. I perioden 2010 - 2021 er det mer enn 150 medlemmer og ca. 20 aktive skyttere som deltar på konkurranser og med Landsskytterstevnet som høydepunkt hvert år. Lyngdal skytterlag arrangerer flere treninger ukentlig for både barn/ungdom og voksne. I tillegg arrangeres det skyting til storviltprøven for jegere. Lyngdal Skytterlag har innendørsbane 15m med elektronisk anvisning i Lyngdalshallen og eget utendørsanlegg på Skrumoen med 100m bane og 200m bane, begge med elektronisk anvisning.

Skytteren Odd Arne Brekne er den mest meriterte skytteren i Lyngdal, han har blant annet 2 skytterprins titler fra Landsskytterstevnet i 2008 og 2010, 2 ganger deltatt i OL og flere titler med det Militære landslaget i skyting.

Lyngdal skytterlag driftes og vedlikeholdes av lagets medlemmer på dugnad. Lyngdal skytterlag er også en av fire partnere Dyrskuet i Lyngdal, som også er drevet på dugnad av medlemmene.

Mer informasjon om Lyngdal Skytterlag finnes på Lyngdal skytterlag - dfs.no.
EFTAs parlamentarikerkomite

**EFTAs parlamentarikerkomité** består av parlamentarikere fra Island, Liechtenstein, Norge og Sveits og har rådgivende funksjoner i EFTA-pilaren i EØS. Det er de samme parlamentsmedlemmene som møtes i Eftas parlamentarikerkomité og i Parlamentarikerkomiteen for EØS.

Siden Sveits ikke er medlem av EFTA, finnes det formelt to komiteer, en for landene og en for statene. I *Committee of Members of Parliament of the Efta countries* eller CMP, deltar Sveits på lik linje med de øvrige landene. I Efta/EØS-parlamentarikerkomiteen (Committee of Members of Parliament of the Efta States eller MPS) deltar Sveits som observatør.  Denne komiteen utgjør Efta-siden i Den felles EØS-parlamentarikerkomiteen. Komiteen kan gi uttrykk for synspunkter på, vedta resolusjoner eller anbefalinger vedrørende alle saker knyttet til EØS-samarbeidet. Dette skal primært skje overfor Den faste komité som er EFTA-landenes samordningsorgan i beslutningsprosessen i EØS.

CMP og MPS møtes samtidig og under ett.  Parlamentarikerkomiteen møtes også i tilknytning til EFTAs ministermøter to ganger i året og har da (i tillegg til egne møter) et møte med EFTA-ministerne.

## Referanser
Tanum prestegjeld (Bærum)

**Tanum prestegjeld** var et prestegjeld tilhørende Asker og Bærum prosti i Oslo bispedømme i Den norske kirke. Det omfattet Tanum sogn av Bærum kommune i Akershus fylke, og hovedkirken var Tanum kirke.

Tanum menighet inngikk fra 1. januar 2020 i Tanum sokn, underlagt Bærum prosti.

## Historikk

*Túnœims sókn* (norrønt) har sin opprinnelse fra kristningen av landet, og Tanum kirke er en av Bærums to middelalderkirker, hvorav den andre er Haslum kirke i Østre Bærum.

Tanum kirke er en enskipet steinkirke i romansk stil fra første halvdel av 1100-tallet. Middelalderkirken er bygget over et gammelt hedensk kultsted, i nærheten av flere store gravhauger fra eldre jernalder. *Túnhœims Maria kirkja í vestra Berghœimi* ble viet til jomfru Maria den 9. mars. Den feiret sitt 850 år jubileum i 1996, hvilket tilsier at den ble oppført omkring 1146.

Kirken er omtalt i Biskop Eysteins jordebok fra 1397 som *Tuneims kirkja*.

Kirken ble forlenget med åtte meter på 1700-tallet. Den ble på 1800-tallet ansett å være for liten, og P.H. Holtermann ble bedt om å komme med forslag til istandsettelse av kirken. Han mente den var i for dårlig stand, men foreslo å bygge en korskirke med delvis bruk av den gamle kirkens grunnmurer. Det ble imidlertid vedtatt å bygge ny kirke et annet sted, og det ble til Bryn kirke. Etter dette gikk Tanum kirke ut av bruk noen år, men den ble ikke revet og ble stående mer eller mindre urørt til den ble tatt i bruk i sommerhalvåret på 1890-tallet og satt i stand i 1901–02.

Ved kgl.res. ble 1. januar 1894 det store Asker prestegjeld delt i tre, ved at  Vestre og Østre Bærum ble skilt ut som egne prestegjeld. I Vestre Bærum med Bryn kirke som hovedkirke og Tanum kirke som anneks.

Ved forskrift av 5. desember 1975 ble Vestre Bærum prestegjeld delt i tre, ved etableringen av Bryn, Helgerud og *Tanum prestegjeld*, gjeldende fra 1. januar 1976.

## Menigheter

Prestegjeldet hadde ved sin avvikling følgende menigheter:
* Tanum
Fra 2004 ble prestegjeldet som administrativ enhet faset ut av Den norske kirke, og fra 2012 gikk det også ut av lovverket.

## Referanser
Auma (elv i Alvdal)

**Auma** er en elv i Alvdal kommune i Innlandet fylke. Elva har sitt utspring i Aumskardet mellom Storhøa og Korsberghøa, tett ved kommunegrensa mot Rendalen. 

Elva renner for det meste rolig med lite fall fram til fem-seks kilometer før utløpet i Glomma. Her blir fallet noe større, og elva renner i småstryk videre. De siste par kilometrene er elvedalen trangere, og elva renner her hurtigere gjennom til dels brattere stryk og fosser.

Elva munner ut i Glomma ved Oddstea omtrent ti kilometer sør for Alvdal stasjon.

## Referanser
Lagerbygning

En **lagerbygning**, også kalt **lagerhall** eller **magasin**, er en bygning for lagring av varer. Slike bygninger brukes av produsenter, importører, eksportører, grossister, transportfirmaer, tollvesen, og så videre. Lagerbygninger finnes ofte i industriparker, eller i nærheten av jernbanestasjoner, flyplasser eller havner.

Lagerbygninger har ofte lasteramper for lasting og lossing av varer fra lastebiler. Vanlig utstyr på en lagerbygning inkluderer kran og gaffeltruck for flytting av varer, som ofte er plasserte på europaller eller andre standardiserte paller for lettere flytting. Pallene kan igjen være fylt med kasser som for eksempel eurokasser eller banankasser.

Lagrede varer kan kan inkludere råvarer, emballasje, reservedeler, komponenter eller ferdige varer til for eksempel jordbruk, industri og produksjon.

## Se også
* Minilager
* Lagerrom

## Referanser
DOS (andre betydninger)

**DOS** kan vise til:

* DOS (*disk operating system*), en type operativsystem
* Distribuert operativsystem
* Tjenestenekt (*denial-of-service*)
* Deutscher Olympischer Sportbund
Svømming under Sommer-OL 2020 – 4 × 100 meter medley stafett mixed

**4 × 100 meter medley stafett mixed** under sommer-OL 2020 fant sted i Tokyo Aquatics Centre den 29. og 31. juli 2021. Disse lekene markerte første gang hvor det var en svømmeøvelse der begge kjønn konkurrerte i en øvelse var på programmet. Hvert lag med 4 personer bestod av to mannlige og to kvinnelige svømmere.

## Resultater
### Forsøksheat
De åtte raskeste stafettlagene, uavhengig av heat, gikk videre til finalen.

### Finale
Resultatene var som følger:

## Referanser
Jevhen Martsjuk

**Jevhen Kyrylovytsj Martsjuk** (ukrainsk: Євген Кирилович Марчук, født 28. januar 1941 i landsbyen Dolynivka i Kirovohrad oblast i den ukrainske SSR i Sovjetunionen, død 5. august 2021 i Kyiv) var en ukrainsk general og politiker. Han var Ukrainas statsminister fra 6. mars 1995 til 27. mai 1996.

Martsjuk hadde grad som general i den ukrainske hær.

## Liv og virke
### Bakgrunn
Martsjuk kom fra en bondefamilie i det sentrale Ukraina. Etter å ha studert ved Kirovohrad utdannelsesinstitutt ble han i 1963 rekruttert for å arbeide i KGB i Kirovohrad og senere i Kyiv hovedstaden i sovjetrepublikken Ukraina. Hans tid som etterretningsoffiser i det hemmelige politi strakk seg over en periode på 31 år. Martsjuk har medgitt at han var spesialisert i hemmelig etterretningsvirksomhet men at han var en human og lovlydig agent som i det skjulte beskyttet noen ukrainske dissidenter mot brutal forfølgelse.

### Det selvstendige Ukraina
På begynnelsen av 1990-tallet var han en av de første høyere KGB-offiserer som støttet det nylig uavhengige Ukraina. Han ble også landets første forsvars- og sikkerhetsminister 1990-1991 og president for den ukrainske sikkerhetstjenesten SBU (ukrainsk: Служба безпеки України) mellom november 1991 og juli 1994.

Høsten 1994 ble han utnevnt til visestatsminister og den 1. mars 1995 statsminister. Han ble avskjediget som statsminister av president Leonid Kutsjma den 27. mai 1996, og ble etterfulgt av Pavlo Lazarenko. Martsjuk var da medlem av det ukrainske parlament (Verkhovna Rada), først som representant for Poltava oblast og fra valget i 1998 som representant for Det forente sosialdemokratiske parti i Ukraina (og var også partiets gruppeleder i parlamentet fra april til desember 1998). I november 1999 ble han utnevnt til sjef for det ukrainske sikkerhets- og forsvarsrådet. Han var forsvarsminister i statsminister Viktor Janukovitsj' regjering fra juni 2003 til september 2004.

Martsjuk stilte som kandidat i presidentvalget i 1999, men fikk bare 8,13% av stemmene og ble eliminert i første runde.

I desember 2004 dannet Martsjuk Frihetspartiet (ukrainsk: Партія Свободи) og var formann i lang tid. I parlamentsvalget i 2006 inngikk partiet en valgallianse med Enhetspartiet (ukrainsk: країнська партія Єдність), men fikk bare 0,06% av stemmene.

Martsjuks kone Larysa Ivsjyna ble sjefredaktør for den ukrainske avisen *Dagen* (ukrainsk: День). Martsjuk var også tilknyttet denne avisen.

Han ble i mai 2008 utnevnt til personlig rådgiver til president Viktor Jusjtsjenko.

I juni 2015 ble han utnevnt av president Petro Porosjenko til en av Ukrainas spesielle representanter i en av undergruppene av Den trilaterale kontaktgruppe om Ukrains. Martsjuk representerte atter Ukraina i Den trilaterale kontaktgruppen fra november 2018 til mai 2019.

### Død
Martsjuk døde av hjerte- og pustesvikt forårsaket av covid-19 den 5. august 2021 i Kyiv, i en alder av 80 år.

## Referanser
Slemma

**Slemma** er en elv i Rendalen og Åmot kommuner i Innlandet fylke. Elva renner fra Storkjølen sør i Rendalen kommune, sørøstover gjennom Slemdalen til Osensjøen i Åmot. Elva renner rolig med lite fall gjennom skog- og myrområder, og med bare mindre stryk. Elva renner gjennom to mindre innsjøer; Nordre og Søndre Slemsjøen. På strekningen mellom disse vannene kalles elva Midtre Slemma. Her er elvas meandere stedvis rettet ut.

Det er flere fløtningsdammer i elva. Den øverste av disse er Stordammen, og like sør for kommunegrensa er Buøydammen, med vei over.

Elva munner ut i nordenden av Osensjøen ved Osvoll.

## Referanser
Trond Anderssen

**Trond Anderssen** (født 1961, død 11. august 2021 i Hønefoss i Viken) var en norsk travtrener. Han trente hester som Yarrah Boko, Hickothepooh og Thai Tanic.

## Biografi
Anderssen drev lenge et av Norges største *popstall* sammen med Kristian Malmin, og ble norsk trenerchampion fra 2003 til 2011. Han ble kåret til årets trener i Norge i 2004 og 2007. I sin karriere som travtrener trente han hester som Yarrah Boko og Thai Tanic, samt Hickothepooh som var Anderssens mest kjente hester i slutten av karrieren.

I begynnelsen av 2021 ble Anderssen diagnostisert med hudkreft, og han døde den 11. august som følge av sykdommen.

Den 14. august 2021 vant hans hest Oracle Tilly V75-konkurransen på Åbytravet.

## Referanser
Verdenscupen i hurtigløp på skøyter 2020/21 – Verdenscup 1 – Fellesstart kvinner

**[[Verdenscupen på skøyter|Verdenscup]]åpning av [[Verdenscupen i hurtigløp på skøyter 2020/21|sesongen 2020/21]] i [[hurtigløp på skøyter]] for kvinner på fellesstart ** i Thialf i Heerenveen, Nederland med semifinaler fredag den 22. januar 2021 og med finale lørdag den 23. januar 2021.

Distansen ble vunnet av nederlandske Irene Schouten på 8.34,02 bare 44 hundredeler foran canadiske Ivanie Blondin på andreplass og ytterligere 11 hundredeler foran nederlandske Marijke Groenewoud på tredjeplass.

Semifinale 1 ble vunnet av nederlandske Marijke Groenewoud på 8.41,15 foran canadiske Ivanie Blondin på andreplass og italienske Francesca Lollobrigida på tredjeplass.

Semifinale 2 ble vunnet av nederlandske Irene Schouten på 8.42,14 foran russiske Jelizaveta Golubeva på andreplass og italienske Linda Rossi på tredjeplass.

## Medaljevinnere

## Resultater
### Finale
;Lørdag 23. januar 2021

### Semifinale 1
;Fredag 22. januar 2021
De åtte beste kvalifiserte seg til finalen på lørdagen.

### Semifinale 2
;Fredag 22. januar 2021
De åtte beste kvalifiserte seg til finalen på lørdagen.

## Funksjonærer
* Overdommer var Berri de Jonge, Nederland.
** Assisterende overdommer var Marta Witkowska, Polen.
* Starter var , Norge for både finalen og for begge semifinalene.

## Referanser




## Eksterne lenker
* Menyside for parsammensetning og resultater på live.isuresults.eu.
** Finale : Startliste, grafisk analyse og resultater på live.isuresults.eu.
* Menyside for resultater på isu.html.infostradasports.com
** Resultater for fellesstart på isu.html.infostradasports.com
* Resultater på www.SpeedSkatingStats.com (engelsk) og på www.SchaatsStatistieken.nl (nederlandsk).
* Resultater for finalen og semifinale 1 og semifinale 2 på www.SpeedSkatingNews.info på engelsk.
* Resultater for finalen og semifinale 1 og semifinale 2 på SpeedskatingResults.com på engelsk
* Resultater for finalen på www.The-Sports.org på engelsk
;Nyhetssammendrag fra International Skating Union
* 
;Nyhetssammendrag fra Schaatsen.nl
* 
*
Svømming under Sommer-OL 2020 – 4 × 100 meter fri stafett menn

**4 × 100 meter fri stafett for menn** under sommer-OL 2016 fant sted i Tokyo Aquatics Centre den 25. og 26. juli 2021. Det var 30. gangen øvelsen ble avviklet under lekene. Den ble avholdt fra og med 1964 til og med 1972 og deretter alle lekene siden 1984.

## Resultater
### Forsøksheat
De åtte raskeste stafettlagene gikk, uavhengig av heat, til finalen.

### Finale
Resultatene var som følger:

## Referanser
Haslum prestegjeld

**Haslum prestegjeld** var et prestegjeld tilhørende Bærum prosti i Oslo bispedømme i Den norske kirke. Det omfattet Haslum sogn av Bærum kommune i Akershus fylke, og hovedkirken var Haslum kirke.

Haslum menighet inngikk fra 1. januar 2020 i Haslum sokn, underlagt Bærum prosti.

## Historikk

*Hasleims sókn i eystra Bœrgœimi* (norrønt) har sin opprinnelse fra kristningen av landet, og Haslum kirke, *Haslheims kirkja* er en av Bærums to middelalderkirker, hvorav den andre er Tanum kirke i vestre Bærum. Denne korskirken i stein er opprinnelig fra ca. 1190 og hadde allerede i middelalderen gjennomgått endringer og blitt utbygget fra langkirke til korskirke. Det sies også at kirken i tidligere tider hadde en rekke altre — 13 ifølge Norges kirker..

Ved forskrift av 3. juli 1953 ble Østre Bærum prestegjeld delt i to, ved etableringen av Haslum og Høvik prestegjeld. Allerede ved kgl.res. av 11. desember 1964 ble Haslum igjen delt i to, ved at Jar prestegjeld og sogn ble utskilt, gjeldende fra 1. januar 1965.

## Menigheter

Prestegjeldet hadde ved sin avvikling følgende menigheter:
* Haslum
Fra 2004 ble prestegjeldet som administrativ enhet faset ut av Den norske kirke, og fra 2012 gikk det også ut av lovverket.

## Referanser
Høland prestegjeld

**Høland prestegjeld** var et prestegjeld tilhørende Østre Romerike prosti i Borg bispedømme i Den norske kirke. Det omfattet tidligere Høland kommune i Akershus fylke, og hovedkirken var Løken kirke.

Høland prestegjeld og dets sogn er nå en del av Aurskog-Høland kirkelige fellesråd underlagt Østre Borgesyssel prosti.

## Historikk

*Heyløndum sókn* (norrønt) har sin opprinnelse fra kristningen av landet. Den første kirken, *Leykini Maria kirkja á Heyløndum* antas å ha vært en steinkirke, var viet til Jomfru Maria. Dagens Løken kirke er trolig den tredje i sognet, ettersom en tømmerkirke erstattet middelalderkirken omkring år 1600, og den nåværende kirken ble innviet den 13. mars 1883.

Høland ble i høymiddelalderen omtalt som *Høylandir*, hvilket er flertall av *Høyland*, ettersom det var to *Høyland*: *Øvre Høyland* tilsvarende Nordre Høland med Setskog, og *Ytre Høland* tilsvarende Søndre Høland 

Det kan belegges prest på Løken allerede i 1311, så da det i 1362 ble bestemt at prester skulde *sitia a Løykini*, var nok det et resultat av prestemangelen etter Svartedauden. I tidligere tider hadde det vært prest ved både Løken og Hemnes kirker, men møtet mellom biskop Hallvard Bjørnarsson i Oslo og bøndene i Høland 1362 resulterte i at Løken ble hovedkirke og Hemnes anneks, og Hemnes kirke ble heretter betjent fra Løken.

Middelalderkirkene er omtalt i Biskop Eysteins jordebok fra 1397 som *Løykinar kirkja* og *Heimnes kirkja*.

### Prestegjeldet

Høland prestegjeld antas å gå tilbake til førreformatorisk tid, da det var behov for å tilpasse den kirkelige inndelingen til folketallet og bosetningsmønsteret etter Svartedauden. I middelalderen omtales to kirker i Høland prestegjeld:
* Løken (Nordre Høland)
* Hemnes (Søndre Høland)
Løken ble hovedkirke med Hemnes tillagt som annekskirke fra 1362. 

I Povel Huitfeldts Stiftsbok fra 1574-77 omtales følgende kirker i *Hølannd Sogenn*:
* Løgin Hoffuidt Kiercke
* Hemnex Annex

Det er oppført i Skattematrikkelen 1647 som *Høllantz præstegield* i Nedre Rommeriegis fougderie.

Opprinnelig sognet Setskog til Løken, men på grunn av den lange og besværlige vei til hovedkirken fikk menigheten kongelig tillatelse til å bygge sin egen kirke i 1656.

### Nyere tid

Høland prestegjeld dannet grunnlaget for Høland formannskapsdistrikt opprettet i 1837.

Den 1. januar 1998 ble Høland prestegjeld overført fra Nedre Romerike prosti til Østre Romerike prosti, men fra 1. januar 2020 ble sognene i nye Aurskog-Høland kommune tilbakeført til Nedre Romerike prosti.

Fra 2004 ble prestegjeldet som administrativ enhet faset ut av Den norske kirke, og fra 2012 gikk det også ut av lovverket.

## Menigheter
Prestegjeldet hadde ved sin avvikling følgende menigheter:
* Søndre Høland
* Løken
* Setskog
* Bjørkelangen

## Referanser
Norges E-sportforbund

**Norges E-sportforbund (NESF)** er et særidrettsforbund for e-sport i Norge. Forbundet ble stiftet i 2010. NESF er medlem av det Europeiske E-sportforbundet (EEF) og det Internasjonale E-sportforbundet (IESF).

NESF ledes av et forbundsstyre, kontrollutvalg og en valgkomite. Thomas Breen er president, og Kjell-Erik Nordahl er generalsekretær. Alle e-sportlag som organiserer e-sport kan søke om å bli medlem i forbundet.

I januar 2021 søkte NFIF om å bli tatt opp som nytt selvstendig særforbund i Norges idrettsforbund og olympiske og paralympiske komite på Idrettstinget i 2021.

## Kritikk og boikott under VM-kvalifisering 2021
I forkant av VM i e-sport i Israel 2021 valgte NFIF å utsette den norske kvalifiseringen, etter en rekke reaksjoner fra en rekke spillere og klubber. Reaksjonene kom etter det ble kjent at arrangementet ville bli avholdt på Oslofjord Convention Center, med sin tilknytning til frikirken Smiths venner. Det var spesielt kirkens holdning til homofile som gjorde at en rekke klubber nektet å delta.

13. august 2021 ble det bestemt at NFIF ikke lenger vil holde VM-kvalifiseringer hos Oslofjord Convention Center.

## Referanser
Punding

**Punding** er et begrep som beskriver kompleks langvarig, formålsløs og stereotypisk (i betydningen av: repeterende eller ritualistisk bevegelse, holdning eller ytring) oppførsel bestående av trvangsmessig facinasjon med og gjennomføring av repetitive mekaniske oppgaver, som for eksempel å montere og demontere ting, samling, eller sortering av husholdningsobjekter.

Punding ble først beskrevet av den svenske rettsmedisinske psykiateren G. Rylander i 1968 hos kroniske brukere av fenmetrazin og amfetamin. Punding er et kjent symptom på Parkinsons sykdom. Det har også blitt beskrevet hos brukere av metamfetamin og kokain, samt hos enkelte pasienter med spilleavhengighet og hyperseksualitet.

## Symptomer
Eksempler på punding kan være aktiviteter som:

* Samle rullesteiner og line de opp så perfekt som mulig
* Demontering av armbåndsur for så å sette de sammen igjen
* Bygge hundrevis av små trekasser
* Prøve, men feile på å systematisk fjerne alt innhold i alle skuffer og hyller i et hjem og sortere alt innholdet

Folk som pundrer opplever aktiviteten som beroligende, selv om den ikke tjener noen hensikt, og finner det svært frustrerende å bli avledet fra den. Brukeren er vanligvis ikke klar over at det er et tvangsmessig element, og ønsker som regel å fortsette aktiviteten selv om de har god grunn til å stoppe. Rylander beskrev en innbruddstyv som begynte å pundre og som ikke klarte å stoppe, selv om han led av en økende oppfatning av at han kom til å bli oppdaget.

Avbrytelse av den som pundrer kan føre til ulike reaksjoner, inkludert voldelig raseri.

## Referanser
Liste over Sveriges landskamper i fotball for herrer 1995–1999

**Liste over Sveriges landskamper i fotball for herrer 1995–1999** inneholder samtlige landskamper spilt av  i kronologisk rekkefølge fra januar 1995 til desember 1999.

## Sveriges landskamper 1995

}Soma Takagi Honda Ihara 
|mål2= Pringle Landberg Karlsson R.Nilsson M.Nilsson Alexandersson 
|plassering =
|gult = Håkan Mild
|lagoppstilling = 1. Thomas Ravelli &ndash;2. Roland Nilsson, 3. Teddy Lucic, 5. Christian Karlsson, 13. Mikael Nilsson &ndash;9. Niclas Alexandersson, 8. Håkan Mild, 14. Magnus Erlingmark, 15. Magnus Svensson &ndash;20. Dan Sahlin (19. Martin Pringle fra 46)(7. Stefan Landberg fra 104), 18. Mattias Jonson (6. Sebastian Henriksson fra 80)

|ubenyttet=12.Bengt Andersson,4.Andreas Jakobsson,10.Anders Andersson,16.Peter Wibrån
}}

## Sveriges landskamper 1997

{|width=100%
|valign="top" width="440"|

Tommy Söderberg tok over som trener 13. oktober 1997.

## Sveriges landskamper 1998

## Sveriges landskamper 1999

{|width=100%
|valign="top" width="440"|

## Referanser


## Kilder
* 
* 
* 
* 
* 
*
Korbue

En **korbue** er buen som danner mellomleddet mellom kor og skip i en kirke eller katedral. Ordet triumfbue brukes også om korbuer.

Korbuer ble tatt i bruk i norske steinkirker på slutten av 1000-tallet i Albanuskirken på Selja og i Stavanger Domkirke. Korbuer finnes i en rekke kirkebygg.

Korbuevegg er en vegg med korbue mellom kor og skip, også kalt triumfvegg. Korbuevegg kan også bety en rikere detaljert vegg i tilsvarende posisjon, med en rekke buer; for eksempel korbueveggen i Nidarosdomen.

Korbuen stammer fra antikkens romerrike, som utviklet en byggestil, der halvsirkulære arkader kunne bære store murflater. Buer anvendes også i verdslige konstruksjoner, broer og som et frittstående monument som triumfbuer som Titusbuen og keiser Konstantinbuen i Roma.

Til korbuen var det også ofte tilknyttet et lektorium. Lektorium er et slags galleri på korveggen som vender mot menigheten, der det kunne være tekstlesing, prekener og kirkelige handlinger. Det var en slags tidlig prekestol. Lektorium ble utviklet på 1100- og 1200-tallet, og er i Norge mest kjent fra domkirkene i Stavanger og Trondheim, samt fra enkelte sognekirker. Kinn kirke (Flora) har det eneste intakte lektorium i Norge.

## Referencer
Padling under Sommer-OL 2020 – K-4 500 meter menn

Øvelsen **K4 500 meter menn** under Sommer-OL 2020 finner sted  blir 2. - 3. august 2021 på Sea Forest Waterway i Odaiba, Tokyobukta

## Resultater
### Forsøksheat
De to første i hvert heat går direkte til semifinalene, mens de andre går til kvartfinalene.
#### Heat 1

#### Heat 2

### Kvartfinale
De 6 beste går til semifinalene

### Semifinaler
#### Heat 1

#### Heat 2

### Finale

## Eksterne lenker
* Offisiell resultatliste
Nordenfjellske generalkommando

**Nordenfjellske generalkommando** var en generalkommando for de militære styrker i det nordenfjelske under eneveldet i Danmark-Norge. Militæret var på 1700-tallet inndelt i to generalkommandoer, en sønnafjells og en nordafjells, her var Bergen ikke med i det nordafjelske. I 1803 ble «det bergenske» skilt ut som en tredje generalkommando, i 1808 ble todelingen gjeninnført.

## Kommanderende generaler Nordenfjellske generalkommando

## Se også
* Bergenske generalkommando

## Referanser


## Litteratur
* Anker, Carl Johan: *Biografiske data om 330 norske, norskfødte eller for nogen tid i den norske armé ansatte generalspersoner : 1628-1885*, 1885
* Schiøtz, Johannes: *Elleveårskrigens militære historie : avslutningen av den store nordiske krig. 3 : Hausman som fungerende Kommanderende General : Løwendalsfeiden : Løwendals siste opphold i Norge : Hausman påny Kommanderende General*, 1955
Oppbevaringsskap

Et **oppbevaringsskap** er en type skap, ofte med flere små rom som kan kalles **oppbevaringsbokser**. De enkelte rommene kan for eksempel brukes av ulike personer til midlertidig eller langvarig oppbevaring av personlige eiendeler. Slike skap kan plasseres på offentlige eller private områder, og kan for eksempel finnes i garderober for oppbevaring av personlige eiendeler mens man er på en på arbeidsplass, gymsal eller treningssenter. Oppgaveringsboker kan også finnes for bagasjeoppbevaring i transportsentre som bussentraler og flyplasser slik at turister kan sette fra seg bagasjen og dra å se seg om uten å dra på den. En postboks eller pakkeboks er et annet bruksområder for oppbevaringsbokser.

## Galleri

HK_CWB_Victoria_Park_Sport_Court_Locker_Cages.JPG|Oppbevaringsskap med gitter laget av metall
School_lockers,_National_University_of_Singapore.jpg|Oppbevaringsskap på en skole i Singapore
Lockers_in_modern_change_room.JPG|Garderobeskap
AmarapuraLocker.jpg|Skoskap i Myanmar
Pohjankartano_Oulu_20160912.jpg|Oppbevaringsskap på en skole i Finland


## Se også
* Garderobe
* Postboks
* Eurokasse
Leslie Hall

**Leslie Hall** (født 15. november 1981) er en amerikansk musiker og komiker fra Ames, Iowa. Hun har oppnådd suksess med komiske og satiriske musikkvideoer på YouTube samt flere musikkalbum alene eller med Leslie and the Ly's.

## Referanser


## Eksterne lenker
* 
* 
*
Simen Kvia-Egeskog

**Simen Kvia-Egeskog** (født 2003) er en norsk fotballspiller som spiller for . Han er barnebarn av tidligere Viking-spiller og kaptein Svein Kvia.

## Referanser


## Eksterne lenker
*
Nora Emilie Nakken

**Nora Emilie Nakken** (født 1998) er en norsk modell. Hun ble kjent etter hun ble kåret til Frøken Norge i 2021.

I 2020 ble Nakken kåret til Miss Earth Norway 2020, og hun representerte Norge i Miss Earth 2020-konkurransen.

Som Frøken Norge var hun den norske deltageren i Miss Universe 2021-konkurransen i Israel.

## Referanser


## Eksterne lenker
*  Miss Norway